SUPPLEMENT TO LES EEULES SEYNT ROBEED 149 



lesyng there seruice. And if ony mann speke ay en or be 

 worthe say to hym What wille ye be Lorde ye wylle that y 

 serue you after 30ure wylle. And they that wylle not 

 here that je say effectually be they ywarnyd and ye shall 

 prouide other seruantis the which shalle serue you to your 

 wylle or plesynge. 



The xii is commaunde the panytere with youre brede 

 and the botelare with wyne and ale come to gedur afore 

 3011 at the tabulle afore gracys and let be there three 

 yomen assigned to serue the hye tabulle and the two syde 

 tabullis in solenne dayes. And ley they not the vessels 

 deseruyng for ale and wyne uppon the tabulle but afore 

 you. But be they layid under the tabulle. 



The xiii. commaunde ye the stywarde that he be besy 

 and diligent to kepe the maynye in hys owne persone 

 inwarde and vtwarde and namely in the halle and at mete 

 that they be haue them selfe honestly with out stryffe 

 fowlespekynge and noyse. And that they that be ordeynyd 

 to sette messys brynge them be ordre and continuelly tyl 

 alle be serued and not inordinatly and thorow affeccion to 

 personys or by specialte. And take j,e hede to this tyl 

 messys be fully sett in the halle and aftir tende ye to 

 30ure mette. 



The xiiij. commaunde 3e that youre dysshe be well 

 fyllyd and hepid and namely of entremes and of pitance 

 with oute fat carkynge that ye may parte coureteysly to 

 thos thatt sitte beside bothe of the ryght hande and the 

 left throw alle the hie tabulle and to other as plesythe you 

 thow'3ght they haue of the same that ye haue. At the 

 so per be seruantis seruid of con messe & by 3th metis and 

 aftir of chese. And yf the come gestis seruice schalle be 

 haued as nedythe. 



The xv. commaunde ye the officers that they admitte 

 youre knowlechyed men familiers frendys and strangers 

 with mery chere the whiche they knowen you to wille for 

 to admitte and receyue and to them the whiche wylle you 

 worschipe and they wyllenn to do that ye wylle to do that 

 they may know them selfe to haue be welcome to ^ou and 



